ডিজিপি নিয়োগ নিয়ে বাড়ছে জটিলতা! UPSC-র বিরুদ্ধে মামলা

ওয়েব ডেস্ক : রাজ্যের ডিজিপি নিয়োগ নিয়ে বেড়েছে জটিলতা। কেন্দ্রীয় প্রশাসনিক ট্রাইব্যুনাল (CAT)-এর একটি নির্দেশকে চ্যালেঞ্জ করে দিল্লি হাই কোর্টের দ্বারস্থ হয়েছে ইউনিয়ন পাবলিক সার্ভিস কমিশন (UPSC)। অন্যদিকে ইউপিএসসি-র বিরুদ্ধেই আদালত অবমাননার মামলা করেছেন আইপিএস রাজেশ কুমার। ফলে এ নিয়ে জটিলতা বেড়েছে।

মূলত, রাজ্য পুলিশের ডিজি রাজীব কুমার (Rajeev Kumar) অবসর নিচ্ছেন ৩১ জানুয়ারি। ফলে রাজ্য পুলিশে নতুন ডিজি নিয়োগ করতে হবে। তা নিয়ে কেন্দ্রীয় প্রশাসনিক ট্রাইব্যুনাল বা ক্যাট (CAT) রাজ্যকে নির্দেশ দিয়ে জানিয়েছিল, ২৩ জানুয়ারির মধ্যে প্রস্তাবিত নামের তালিকা পাঠাতে হবে ইউপিএসসি-কে। ২৮ জানুয়ারির মধ্যে ‘এমপ্যানেলমেন্ট কমিটি’-র একটি বৈঠক করতে হবে ইউপিএসসি-কে। তার পরেই প্যানেল তৈরি করে ২৯ জানিয়ারির মধ্যে রাজ্য সরকারের কাছে পাঠাতে নির্দেশ দেওয়া হয়েছিল।

আরও খবর : মুখ্যমন্ত্রীর সঙ্গে কমিশনের ‘বৈঠক’ নিয়ে সরব দিলীপ ঘোষ

সেই মতো আট অফিসারের নাম প্রস্তাব করা হয়েছিল রাজ্যের তরফে। তার পরেই ইউপিএসসি-র তরফ থেকে তিনজনের নাম পাঠানোর কথা। তবে রাজ্যের তরফে যে নাম পাঠানো হয়েছে তাতে নাম রয়েছে ডিজিপি রাজীব কুমারেরও। বাংলার সরকারের তরফে তাঁর ক্ষেত্রে পরিষেবা মেয়াদ বাড়ানোর আবেদনও জানানো, যাতে তাঁকেই পূর্ণকালীন ডিজিপির দায়িত্ব দেওয়া যায়। তবে এ নিয়ে বিতর্কের কারণে আইপিএস আধিকারিকদের তালিকা ফেরত পাঠায় ইউনিয়ন পাবলিক সার্ভিস কমিশন। এর পরেই দিল্লি হাইকোর্টে দ্বারস্থ হয় ইউপিএসসি।

কিন্তু এদিকে ইউপিএসসি-র বিরুদ্ধেই আদালত অবমাননার মামলা করলেন আইপিএস রাজেশ কুমার। তিনি অভিযোগ করেন, ইউপিএসসি-র একটি বৈঠকে রাজীব কুমার, রাজেশ কুমার এবং রণবীর কুমারের নাম বাদ দিয়ে দেওয়া হয়। ইউনিয়ন পাবলিক সার্ভিস কমিশন-এর তরফে দাবি করা হয়েছিল, এই তিন অফিসারদের মেয়াদ বেশি দিন নেই। ফলে রাজ্যের ডিজি নিয়োগ নিয়ে জটিলতা বেড়েছে। আর এ নিয়ে বিজেপি নেতা দিলীপ ঘোষকে বলেছেন, “আদালতের নির্দেশ যা দেবে তাই মানা উচিত। ”

দেখুন অন্য খবর :

The post ডিজিপি নিয়োগ নিয়ে বাড়ছে জটিলতা! UPSC-র বিরুদ্ধে মামলা first appeared on KolkataTV.