‘গত ছ’বছর ধরে কী করেছেন?’ রাজীব মামলায় CBI-কে প্রশ্ন আদালতের

ওয়েব ডেস্ক : সোমবার ছ’বছর পর সুপ্রিম কোর্টে (Supreme court) উঠেছিল রাজ্য পুলিশের ডিজি রাজীব কুমারের (Rajeev Kumar) জামিন সংক্রান্ত মামলা। তার সঙ্গে যোগ হয়েছিল আদালত অবমাননার মামলাও। আজ তালিকার প্রথমেই হয় এই মামলার শুনানি। সেখানেই শীর্ষ আদালতের তরফে সিবিআইয়ের (CBI) উদ্দেশে প্রশ্ন তুলে বলা হল, কেন গত ছ’বছরে তদন্তের প্রয়োজনে ডাকা হয়নি রাজীব কুমারকে? কী করেছেন এত দিনে?’’। রাজীব কুমারের আইনজীবীও শীর্ষ আদালতকে জানান, সম্মানহানি করতেই এই অভিযোগ করা হচ্ছে। দুই পক্ষের সওয়াল জবাব শোনার পর আজকের মতো শেষ হয়ে যায় এই মামলার শুনানি। এই মামলার পরবর্তী শুনানি হবে আগামী শুক্রবার, ১৭ অক্টোবর।

শুনানির শুরুতেই সিবাআইয়ের হয়ে সওয়াল শুরু করেন সলিসিটর জেনারেল তুষার মেহতা। তার পরেই শীর্ষ আদালতের তরফে সিবিআইয়ের (CBI) আইনজীবীকে প্রশ্ন করা হয়, ‘কেন ছ’বছর পরে এলেন?’ এ নিয়ে সলিসিটর জেলারেল বলেন, ‘এটা শুধু আগাম জামিনের বিষয় নয়। তদন্তে বাধা দেওয়া হচ্ছে। আগাম জামিন নিয়ে কিছু বলছি না। সিবিআই অফিসারদের বাধা দেওয়া হয়েছে।’ সঙ্গে তিনি জানিয়েছেন, আগাম জামিন মামলার পাশাপাশি, আদালত অবমাননার বিষয়টিরও শুনানি হোক।

রাজীব কুমারের (Rajeev Kumar) আইনজীবী এ নিয়ে বলেন বলেন, ‘‘গত ছ’বছরে একবারও তলব করা হয়নি। তদন্তে সব রকম সহযোগিতা করা হয়েছে।’ সঙ্গে তিনি দাবি করেছেন হয়রানি করতেই তাঁর মক্কেলের বিরুদ্ধে এই মামলা করা হয়েছে। এর পরেই সিবিআইয়ের আইনজীবীর উদ্দেশে প্রধান বিচারপতি প্রশ্ন করে বলেন, ‘গত ছ’বছর ধরে আপনারা কী করেছেন? এত দিন ধরে মামলা বিচারাধীন রাখব? মামলা রাখার কী প্রয়োজনীয়তা রয়েছে?’ তার পরেই প্রধান বিচারপতি ক্ষোভের সুরেই বলেন, মঙ্গলবার আদালত অবমাননার শুনানি হোক। নাহলে আমরা এই মামলা খারিজ করে দিচ্ছি।

আরও খবর : ‘কোল্ডরিফ’ খেয়ে শিশুদের মৃত্যুর ঘটনায় বড় পদক্ষেপ করল ইডি!

তবে সলিসিটর জেনারেল তুষার মেহতা প্রধান বিচারপতিকে এই মামলার গুরুত্ব সম্পর্কে বোঝানোর চেষ্টা করেছিলেন। কিন্তু রাজীব কুমারের আইনজীবীও শীর্ষ আদালতকে জানান, সম্মানহানি করতেই এই অভিযোগ করা হচ্ছে। এর পরেই আদালতের তরফে আজকের মতো মামলা মুলতুবি করা হয়। এই মামলার শুনানি হবে আগামী শুক্রবার। সেদিন আদালত অবমাননার মামলার সঙ্গে আগাম জামিনের মামলা একসঙ্গে শুনবে প্রধান বিচারপতির বেঞ্চ।

প্রসঙ্গত, সারদা চিটফান্ড মামলায় তদন্ত করতে বিশেষ তদন্তকারী দল (সিট) গঠন করেছিল রাজ্য সরকার। সেই সময় সিটের অন্যতম সদস্য ছিলেন রাজীব। কিন্তু পরে সুপ্রিম কোর্টের (Supreme Court) তরফে এই মামলার তদন্তভার দেওয়া হয়েছিল সিবিআইকে (CBI)। তবে তদন্তে নামার পর সিবিআই-এর তরফে অভিযোগ করা হয়, তদন্তে সহযোগিতা করেননি রাজীব। এমনকি তিনি একাধিক নথি ইচ্ছাকৃতভাবে বিকৃত করেছেন। যার কারণে একাধিক প্রমাণ নষ্ট হয়েছে। কিন্তু, সেই অভিযোগ অস্বীকার করেছিলেন রাজীব। তিনি (Rajeev Kumar) শীর্ষ আদালতে জানিয়েছিলেন, তিনি তদন্তে সম্পুর্ণ সহোযোগিতা করেছেন। মেঘালয়ের শিলংয়ে পাঁচ দিন ধরে তাঁকে জিজ্ঞাসাবাদও করা হয়েছিল। পরে কলকাতার সিবিআই অফিসেও সিবিআই অফিসে হাজিরা দিয়েছিলেন তিনি। কিন্তু এর পরেও প্রাক্তন পুলিশ কমিশনারকে হেফাজতে নেওয়া জন্য পদক্ষেপ শুরু করেছিল কেন্দ্রীয় তদন্তকারী সংস্থা।

কিন্তু এর পরেই শীর্ষ আদালতের দ্বারস্থ হয়েছিলেন রাজীব। প্রথমে তাঁকে রক্ষাকবচ দিয়েছিল আদালত। কিন্তু পরে তা আবার প্রত্যাহার করা হয়। কিন্তু আদালতের তরফে জানানো হয়েছিল রাজীব কুমার (Rajeev Kumar)চাইলে আগাম জামিনের আবেদন করতে পারেন। সেই মতো তিনি কলকাতা হাইকোর্টে জামিনের আবেদন জানিয়েছিলেন। কিন্তু তার বিরোধীতা করে সিবিআই (CBI)। কেন্দ্রীয় তদন্তকারী সংস্থার তরফে যুক্তি দিয়ে বলা হয়েছিল, প্রভাবশালী ব্যক্তি হওয়ার কারণে রাজীব কুমার তদন্তে দেরি করছেন। তিনি জামিন পেলে তদন্তে প্রভাব পড়বে। কিন্তু রাজীবের তরফে বার বার বলা হয়েছে, তিনি তদন্তে সহযোগিতা করেছেন। তাই তাঁকে হেফাজতে নেওয়ার প্রয়োজন নেই।

এর পর সেই সময় হাইকোর্টের তরফে রাজীব কুমারকে (Rajeev Kumar) জামিন দেওয়া হয়েছিল। আদালতের তরফে জানানো হয়েছিল, তদন্তকারীরা একাধিকবার জেরা করা পরেও তাঁর বিরুদ্ধে কোনও রকম চাঞ্চল্যকর তথ্য প্রমাণ পায়নি। তবে আদালতের তরফে জানানো হয়েছিল, তদন্তে সহযোগিতা করতে হবে রাজীবকে। তা না করলে সিবিআই জামিন বাতিলের আবেদন করতে পারবেন। সেই রায়ের বিরুদ্ধে শীর্ষ আদালতের দ্বারস্থ হয়েছিল সিবিআই। ছ’বছর পর সোমবার সেই মামলার শুনানি হয়। তবে আজকের মতো সেই মামলার শুনানি শেষ হয়ে যায়। পরবর্তী শুনানি হবে আগামী শুক্রবার।

দেখুন অন্য খবর :