রাজ্য পুলিশের ভারপ্রাপ্ত ডিজি হলেন পীযূষ পান্ডে

কলকাতা: রাজ্য পুলিশের ভারপ্রাপ্ত ডিজি হলেন পীযূষ পান্ডে (Piyush Pandey)। রাজীব কুমারের (Rajeev Kumar) মেয়াদ শেষ হবে ৩১ তারিখ। তার আগে পরবর্তী ডিজি (DG West Bengal) কে হবেন তা ঠিক করে ফেললেন মুখ্যমন্ত্রী মমতা বন্দ্যোপাধ্যায় (Mamata Banerjee)। রাজ্য পুলিশের ভারপ্রাপ্ত ডিজি হলেন পীযূষ পান্ডে। বর্তমানে রাজ্য পুলিশে কোনও স্থায়ী ডিজি নেই। আপাতত ‘ভারপ্রাপ্ত’ ডিজি হিসেবে দায়িত্ব সামলাচ্ছেন রাজীব। তবে তিনি অবসর নিচ্ছেন আগামী ৩১ জানুয়ারি। সে কথা মাথায় রেখেই নবান্ন স্থায়ী ডিজি পদে নিয়োগের জন্য নামের তালিকা কেন্দ্রের কাছে পাঠায়, সেখানে রাজীবের নামও রাখা হয়েছিল।দীর্ঘদিনের টানাপড়েনের ইতি টেনে রাজ্যের নতুন ডিজি হলেন আইপিএস পীযূষ পান্ডে।

এবার কলকাতা পুলিশে বড়সড় রদবদল করা হল। বিভিন্ন থানার ও বিভাগের ৫২ জন পুলিশ আধিকারিকদের বদলি করা হল। একাধিক থানার ওসিদের রদবদল করা হল। জানা যাচ্ছে, কলকাতা পুলিশের ৫২ জন ইন্সপেক্টরের রদবদল করল লালবাজার। তাঁদের মধ্যে ৪৭ জনই কলকাতার বিভিন্ন থানার ওসি ও অতিরিক্ত ওসি। এ ছাড়াও শহরের আটটি মহিলা থানার ওসিরও রদবদল হয়েছে। এ ছাড়াও ১১ জন অ‌্যাসিস্ট‌্যান্ট কমিশনার ও চারজন মহিলা অ‌্যাসিস্ট‌্যান্ট কমিশনারেরও লালবাজার বদলি করেছে। রদবদল করা হল একাধিক থানার অ্যাডিশনাল ওসি দের। রদবদল করা হল এসটিএফ, ইবি, এস বি পুলিশ আধিকারিকদেরও। নতুন ডিরেক্টর সিকিউরিটি হলেন মনোজ ভার্মা। এই পদে ছিলেন সিনিয়র আইপিএস অফিসার পীযূষ পাণ্ডে। তাঁকে রাজ্য পুলিশের অস্থায়ী ডিজি পদে নিয়োগ করা হচ্ছে। বিনীত গোয়েলকে দেওয়া হয়েছে এডিজি আইনশৃঙ্খলা পদ। এডিজি এসটিএফ-র দায়িত্ব পেয়েছেন জাভেদ শামিম।

পুলিশের সূত্রে খবর, পঞ্চসায়র থানার ওসি সঞ্জয় মুখোপাধ‌্যায় হলেন দক্ষিণ বন্দর থানার ওসি। পঞ্চসায়র থানার নতুন ওসি হলেন হেস্টিংস থানার ওসি চৈতন চাপাইর। হেস্টিংস থানার নতুন ওসি হলেন সুব্রত দাস, যিনি ছিলেন দক্ষিণ বন্দর থানার ওসি। বেলেঘাটা থানার ওসি প্রসেনজিৎ পোদ্দার হলেন আমহার্স্ট স্ট্রিট থানার ওসি। আমহার্স্ট স্ট্রিট থানার ওসি সৈকত নিয়োগী হলেন বেহালা থানার নতুন ওসি। ফুলবাগান থানার ওসি সুরজিৎ বন্দ্যোপাধ‌্যায় হলেন হরিদেবপুর থানার ওসি। ফুলবাগান থানার নতুন ওসি হলেন অলোক সরকার, যিনি নিউ আলিপুর থানার ওসি ছিলেন। নিউ আলিপুর থানার নতুন ওসি হলেন সুভাষ মণ্ডল। চারু মার্কেট থানার ওসি সমরেন্দ্র চক্রবর্তী গিরিশ পার্ক থানার নতুন ওসি হলেন। গিরিশ পার্ক থানার ওসি হীরক দলপতি হলেন পার্ক স্ট্রিট থানার ওসি। চারু মার্কেট থানার নতুন ওসি হলেন সুশান্ত কুণ্ডু, যিনি তারাতলা থানার ওসি। পার্ক স্ট্রিট থানার ওসি বাপ্পাদিত‌্য নস্কর বউবাজার থানার নতুন ওসির পদে এলেন।

আরও পড়ুন:কলকাতার সিপি হচ্ছেন সুপ্রতীম সরকার

হাওড়ার পুলিশ কমিশনার প্রবীণ ত্রিপাঠীকে ব্যারাকপুরের কমিশনার করা হয়েছে। অন্য দিকে, ব্যারাকপুরের সিপি মুরলীধরকে নিয়ে আসা হয়েছে বিধাননগরে। অন্যদিকে, অনুজ শর্মাকে করা হয়েছে ডিজি (অগ্নি), সিদ্ধনাথ গুপ্তকে করা হয়েছে ডিজি (কারা)। ডিজি (হোমগার্ড) করা হয়েছে নটরাজন রমেশবাবুকে।হাওড়ার পুলিশ কমিশনার প্রবীণ ত্রিপাঠীকে ব্যারাকপুরের কমিশনার করা হয়েছে। তাঁর জায়গায় নিয়ে যাওয়া হয়েছে আকাশ মেঘেরিয়াকে। অন্য দিকে, ব্যারাকপুরের সিপি মুরলীধরকে নিয়ে আসা হয়েছে বিধাননগরে। বিধানগরের সিপি মুকেশকে মুর্শিদাবাদ-জঙ্গিপুর রেঞ্জের আইজি করা হয়েছে। চন্দননগর পুলিশ কমিশনারেটের সিপি অমিত পি জাভালগিকে নিয়ে যাওয়া হয়েছে বর্ধমান রেঞ্জের আইজি করে। তাঁর জায়গায় নিয়ে আসা হয়েছে, সুন্দরবন পুলিশ জেলার সুপার কোটেশ্বর রাওকে। অলোক রাজোরিয়াকে ডিআইডি (ট্রাফিক) থেকে নিয়ে যাওয়া হয়েছে বারাসতের ডিআইজি করে। বারাসতের ডিআইজি ভাস্কর মুখোপাধ্যায়কে প্রেসিডেন্সি রেঞ্জের ডিআইজি করা হয়েছে।